СПРАВКА

за отразяване на получените предложения, становища и възражения, получени при публикуването за обществено обсъждане на Проект на Правилник за съфинансиране на Програма Култура от бюджета на Община Габрово

|  |  |  |  |
| --- | --- | --- | --- |
| Подател | Предложение | Приема/не приемапредложението | Мотиви |
| Светлана Михайлова -Депозирано на 12.12.2022 г на среща във връзка с обществено обсъждане на Правилник за съфинансиране на проекти по Програма Култура от бюджета на Община Габрово. | Предложения във връзка с новия Правилник  за съфинансиране по Програма Култура:По чл. 13 - според предложението за промени Програмата финансира до 50% от общата стойност на проектни предложения на бюджетни организации - нашето предложение по време на срещата през декември, бе собственото финансиране (собствен принос) да бъде под формата на  финансов и нефинансов /принос в натура/. Нефинансовият принос (принос в натура) може да включва предоставено недвижимо имущество, оборудване и/или материали или доброволен труд за целите на проекта в рамките на 20% от тези 50% собствен принос. |  Приема предложението | Предложението беше обсъждано на среща направена с културните организация на 12.12.2022 г. Работната група, която участва в изработването на нов Правилник за съфинансиране на проекти по Програма Култура от бюджета на Община Габрово, одобри направеното предложение за разделяне на собствения принос от страна на участниците на финансов и нефинансов /принос в натура/. В чл. 13 от Правилника придобива следния смисъл: **Чл. 13. (1)** Програмата финансира до 50% от общата стойност на проектното предложение на бюджетни организации, с изключение на тези по чл. 8, т. 2, но не повече от определената от кмета на община Габрово максимална сума за финансиране на едно проектно предложение. За всички други организации програмата финансира до 80% от общата стойност на проектното предложение, но не повече от определената от кмета на община Габрово максимална сума за финансиране на едно проектно предложение. **(2)** Собственото финансиране (собствен принос) може да бъде финансов и нефинансов /принос в натура/. Стойността на собствения принос за бюджетните организации е до 50% от общия бюджет на проекта, като до 10% от стойността на собственото финансиране от страна кандидата може да бъде нефинансов принос. Нефинансовият принос на другите организации е до 10 % от собственото финансиране.**(3)** Нефинансовият принос (принос в натура) включва предоставено недвижимо имущество, оборудване и/или материали или доброволен труд за целите на проекта. |
| Подател | Предложение | Приема/не приемапредложението | Мотиви |
| Светлана Михайлова -Депозирано на 12.12.2022 г на среща във връзка с обществено обсъждане на Правилник за съфинансиране на проекти по Програма Култура от бюджета на Община Габрово. | Предложения във връзка с новия Правилник  за съфинансиране по Програма Култура:По т. 4 от чл. 8 - молим да бъде уточнено, че освен габровски творци и продукции, така и културни институции ще могат да кандидатстват за средства за транспортни разходи за артисти и творчески продукции, защото както е написано в проекто-правилника "габровски творци и продукции" не става ясно. |  Не приема предложението | Точка 4 на чл. 8 от Правилник за съфинансиране на проекти по Програма Култура от бюджета на Община Габрово гласи: 4. В сфера „Мобилност“ могат да кандидатстват габровски творци и продукции, за осигуряване на средства за транспортни разходи на артисти и творчески продукции, свързани със събития от регионалния, националния и международния културен обмен.Текстът не изключва културните институции. Сфера „Мобилност“ насърчава всички, който имат право да участват с проекти по Програма Култура да кандидатстват и по т. 4. Това са всички лица описани в чл. 8, т. 1, т. 2 и т. 3. Аспектът в т. 4 е насочен към създаването на културен продукт и/или продукция, която да бъде представена от габровските организации и/или артисти на свободна практика на събития от регионалния, националния и международния културен обмен.  |